Gael García Bernal

Gael García Bernal (født 30. november 1978 i Guadalajara, Jalisco, Mexico) er en meksikansk skuespiller.


== Biografi ==
Skuespillerkarrieren hans begynte som barn, da han jobbet med foreldrene sine i forskjellige teateroppsetninger. Foreldrene hans heter Patricia Bernal og José Angel García. Sistnevnte er den biologiske faren hans, men Gael anser stefaren Sergio Yasbek som sin far. Han har to søsken, Tamara og Darío.
Hans første rolle var som Jesusbarnet da Gael var kun 9 måneder gammel. I 1992, da Gael var 14 år gammel, hadde han hovedrollen i en såpeopera som het «El Abuelo Y Yo». Han studerte skuespill i London på The Central School of Speech and Drama. Han var den første meksikaneren som studerte på denne skolen.
«Amores Perros» fra 2000 var hans første store spillefilm, oppfulgt i 2001 av «Y Tu Mamá También», der han spilte Julio. Diego Luna spilte også i filmen. Han spilte revolusjonær Che Guevara i «Diarios De Motocicleta». Det samme året spilte han i filmen «La Mala Educación». Den var den første filmen som ble vist på filmfestivalen i Cannes.


== Trivia ==
Gaels favorittsport er fotball.
Favorittbandet hans er The Beatles.
Han snakker engelsk, spansk og portugisisk. Han lærer fransk og italiensk med ønske om å snakke disse flytende i framtiden.
Gael hadde egentlig mest lyst til å stå bak kameraet og dro til New York og Havanna for å studere filmskapning.
Han er politisk bevisst og benyttet anledningen til å kritisere krigen i Irak da han delte ut en pris på Oscar-utdelingen.
Familien hans er venstreorientert og Gael vokste opp blant eksilpolitikere fra forskjellige land.
Gael har slått seg sammen med bestevennen Diego Luna for å starte eget produksjonsfirma i hjemlandet Mexico. Barndomskameratene og «Y Tu Mamá También» skuespillerne har et ønske om å hjelpe meksikanske filmskapere å produsere filmer uten å bekymre seg for Hollywoods kommersielle begrensning. Ifølge Gael er hensikten å gi regissørene en mulighet til å gjøre ting slik de ønsker det selv, uten å måtte inngå kompromisser for å få penger til å lage filmer.


== Sitater ==
«That scene is an extraordinary case, but yes, I've crossed in many places: Juarez, Tijuana, Tecate. It's sort of a ritual of humiliation. You get asked questions you don't know how to answer because they're ridiculous, like, "Where do you come from?" I'm like, "Are you serious? From Mexico. Where else?"» – Om scenen i Babel hvor han krysser grensa til USA.
«It's different musical keys. You have to think differently. Everything, really, is practice. I also speak Portuguese. There are others I intend to speak properly – French and Italian. I'm almost there.»
«I'm culturally Catholic, but spiritually agnostic.»]


== Utvalgt filmografi ==
Babel .... Santiago (Norsk tittel: Babel. Premiere i Norge (Kino): 17. november 2006)
Diarios De Motocicleta .... Ernesto Guevara de la Serna (Che Guevara) (Norsk tittel: Motorsykkeldagbøkene. Premiere i Norge (Kino): 1. oktober 2004)
La Mala Educación .... Ángel/Juan/Zahara (Norsk tittel: Dårlig oppdragelse. Premiere i Norge (Kino): 27. august 2004)
Amores Perros .... Octavio  (Norsk tittel: Elskede kjøtere. Premiere i Norge (Kino): 2. mars 2001)
Coco .... Héctor (stemmerolle)


== Referanser ==


== Eksterne lenker ==
Gael Online
(en) Gael García Bernal på Internet Movie Database 
(sv) Gael García Bernal i Svensk Filmdatabas 
(da) Gael García Bernal på Filmdatabasen 
(da) Gael García Bernal på Scope 
(fr) Gael García Bernal på Allociné 
(en) Gael García Bernal på AllMovie 
(en) Gael García Bernal hos Turner Classic Movies 
(en) Gael García Bernal hos The Movie Database 
(en) Gael García Bernal hos Behind The Voice Actors